Centar za kulturu i obrazovanje Pazin

FAKS Sings Festival u Pazinu
2026-04-25 18:00 (Europe/Zagreb) | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
U Spomen dom nam u subotu stiže FAKS Sings Festival, Međunarodni festival zborova

25.04.2026. u 18:00
Spomen dom Pazin, Velika koncertna dvorana

Očekuje vas raznolik i atraktivan repertoar u izvedbi talentiranih izvođača iz različitih krajeva Europe.

Ulaz je slobodan.

Organizator festivala je ARS CULTURA – udruga za promicanje kulture i izvedbene umjetnosti, a partneri u organizaciji su Maistra d.d., Turistička zajednica Vrsar, Turistička zajednica Rovinj – Rovigno i Turistička zajednica Središnje Istre.

FAKS festival je međunarodna manifestacija kulturnog, edukativnog i zabavnog karaktera koja je nastala s tendencijom poticanja cjeloživotnog učenja i ljubavi prema umjetnosti i kreativnom stvaralaštvu te povećanju kvalitete života amaterskih umjetnika. Festival se sastoji od međunarodnog festivala zborova u proljetnom terminu i međunarodnog festivala folklora i tradicijskih plesova u jesenskom terminu te godišnje okuplja preko 800 amaterskih umjetnika svih generacija i profesija te tako promiče međugeneracijsku solidarnost, inkluzivno uključivanje građana u amaterske glazbene aktivnosti i produkciju u cilju poticanja razvoja publike

FAKS Sings Vol.2
2026-05-06 08:00 - 17:00, 2026-05-09 18:00 - 20:00
Pazin ponovno pjeva ovu subotu! 🎶
U sklopu FAKS festivala, 9. svibnja u 18:00 sati u velikoj dvorani Spomen doma održat će se revijalni koncert zborova. ☺️
Nastupaju:
Limerick Choral Union (Irska)
Hey!RUP Chomutov (Češka)
Bartók Béla Girls’ Choir, Kodály Vocal Chamber Choir i TVT Choir (Mađarska)
te domaćini Komorni zbor Rubino i Mješoviti pjevački zbor Roženice.
Program vodi Ronald Braus 🎤
Ulaz je besplatan – dođite i uživajte u glazbenoj večeri! 🤗

KINO: Michael
2026-05-06 20:00 - 22:00, 2026-05-15 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Žanr: Biografski
Trajanje: 2h i 7min

Michael je filmski prikaz života i nasljeđa jednog od najutjecajnijih umjetnika koje je svijet ikada poznavao. Film priča priču o životu Michaela Jacksona izvan glazbe, prateći njegovo putovanje od otkrića izvanrednog talenta kao vođe Jackson Fivea, do vizionarskog umjetnika čija je kreativna ambicija potaknula neumornu težnju da postane najveći zabavljač na svijetu. Ističući i njegov život izvan pozornice i neke od najznačajnijih nastupa iz njegove rane solo karijere, film publici pruža mjesto u prvom redu s Michaelom Jacksonom kao nikada prije. Ovdje počinje njegova priča.

Izvorni naslov: Michael
Režiser: Antoine Fuqua
Uloge: Jaafar Jackson, Juliano Valdi, Colman Domingo

Predstava: "Ženski razgovori"
2026-05-08 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Već 40 godina publika diljem regije ne prestaje se smijati uz ‘Ž𝐞𝐧𝐬𝐤𝐞 𝐫𝐚𝐳𝐠𝐨𝐯𝐨𝐫𝐞’. Konačno ovu kultnu komediju možete pogledati u Pazinu.
Petak, 08.05.2026. u 20:00, Spomen dom Pazin
Tri istinske glumačke legende – 𝐒𝐯𝐞𝐭𝐥𝐚𝐧𝐚 𝐂𝐞𝐜𝐚 𝐁𝐨𝐣𝐤𝐨𝐯𝐢ć, 𝐕𝐞𝐬𝐧𝐚 Č𝐢𝐩č𝐢ć 𝐢 𝐌𝐢𝐥𝐚𝐧 𝐂𝐚𝐜𝐢 𝐌𝐢𝐡𝐚𝐢𝐥𝐨𝐯𝐢ć, na scenu donose antologijsku komediju nastalu po tekstovima velikog 𝐃𝐮š𝐤𝐚 𝐑𝐚𝐝𝐨𝐯𝐢ć𝐚.

𝐔𝐥𝐚𝐳𝐧𝐢𝐜𝐞 𝐬𝐮 𝐮 𝐩𝐫𝐨𝐝𝐚𝐣𝐢:ONLINE na: https://www.mojekarte.hr/…/kultna…/ulaznice-648752.htmlI na FIZIČKI na svim Petrol / Crodux benzinskim postajama

𝐎𝐯𝐨 𝐣𝐞 𝐩𝐫𝐞𝐝𝐬𝐭𝐚𝐯𝐚 𝐨 𝐦𝐮š𝐤𝐚𝐫𝐜𝐢𝐦𝐚 𝐯𝐢đ𝐞𝐧𝐢𝐦𝐚 𝐨č𝐢𝐦𝐚 ž𝐞𝐧𝐚: 𝐬𝐚𝐭𝐢𝐫𝐢č𝐧𝐚 𝐢 𝐝𝐮𝐡𝐨𝐯𝐢𝐭𝐚, 𝐝𝐢𝐫𝐥𝐣𝐢𝐯𝐨 𝐬𝐭𝐯𝐚𝐫𝐧𝐚, 𝐬 𝐩𝐮𝐧𝐨 𝐬𝐦𝐢𝐣𝐞𝐡𝐚, 𝐢𝐫𝐨𝐧𝐢𝐣𝐞 𝐢 𝐢𝐬𝐭𝐢𝐧𝐞.
Govoreći o raznim stereotipima u vezi s muško-ženskim odnosima, predstava otkriva kako izgleda muški svijet iz ženske perspektive, analizirajući brojne situacije iz svakodnevnog života.
Već 40 godina bez prekida, u istom sastavu – “Ženski razgovori” ubrajaju se među najdugovječnije i najpopularnije predstave na ovim prostorima. Uz antologijske rečenice Duška Radovića, šarmantnu i zabavnu glumu troje vrhunskih glumaca, publika uvijek napušta kazališnu dvoranu nasmijana.
„𝑰𝒈𝒓𝒂𝒕𝒊 𝒋𝒆𝒅𝒏𝒖 𝒑𝒓𝒆𝒅𝒔𝒕𝒂𝒗𝒖 10 𝒈𝒐𝒅𝒊𝒏𝒂 𝒋𝒆 𝒎𝒏𝒐𝒈𝒐, 𝒂 40 𝒈𝒐𝒅𝒊𝒏𝒂 𝒃𝒊𝒕𝒊 𝒏𝒂 𝒔𝒄𝒆𝒏𝒊 𝒔 𝒊𝒔𝒕𝒊𝒎 𝒑𝒂𝒓𝒕𝒏𝒆𝒓𝒊𝒎𝒂, 𝒖 𝒊𝒔𝒕𝒐𝒎 𝒌𝒐𝒎𝒂𝒅𝒖 𝒊 𝒌𝒐𝒔𝒕𝒊𝒎𝒖, 𝒏𝒂 𝒓𝒖𝒃𝒖 𝒋𝒆 č𝒖𝒅𝒂! 𝑬 𝒕𝒐 𝒔𝒆 𝒎𝒆𝒏𝒊 𝒅𝒐𝒈𝒐𝒅𝒊𝒍𝒐 𝒔 𝒑𝒓𝒆𝒅𝒔𝒕𝒂𝒗𝒐𝒎 Ž𝒆𝒏𝒔𝒌𝒊 𝒓𝒂𝒛𝒈𝒐𝒗𝒐𝒓𝒊. 𝑷𝒖𝒃𝒍𝒊𝒌𝒂 𝒏𝒂𝒎 𝒔𝒆 𝒃𝒆𝒔𝒌𝒓𝒂𝒋𝒏𝒐 𝒓𝒂𝒅𝒐𝒗𝒂𝒍𝒂. 𝑼ž𝒊𝒗𝒂𝒍𝒊 𝒔𝒎𝒐 𝒊 𝒎𝒊 𝒈𝒍𝒖𝒎𝒄𝒊, 𝒊 𝒕𝒐 𝒊𝒔𝒕𝒊𝒏𝒔𝒌𝒊. 𝑹𝒆𝒂𝒌𝒄𝒊𝒋𝒆 𝒔𝒖 𝒃𝒊𝒍𝒆 𝒈𝒐𝒕𝒐𝒗𝒐 𝒌𝒂𝒐 𝒏𝒂 𝒓𝒐𝒄𝒌 𝒌𝒐𝒏𝒄𝒆𝒓𝒕𝒊𝒎𝒂. 𝑺𝒂𝒎𝒐 𝒕𝒓𝒂𝒋𝒂𝒏𝒋𝒆 𝒐𝒅 40 𝒈𝒐𝒅𝒊𝒏𝒂 𝒑𝒐𝒕𝒗𝒓𝒅𝒂 𝒋𝒆 𝒅𝒂 𝒔𝒎𝒐 𝒐𝒅𝒍𝒊č𝒂𝒏 𝒕𝒊𝒎 – 𝒅𝒐𝒃𝒊𝒕𝒏𝒂 𝒌𝒐𝒎𝒃𝒊𝒏𝒂𝒄𝒊𝒋𝒂“, napisala je Vesna Čipčić na svom blogu.

Trajanje predstave: 85 minuta
Vidimo se

Luka Vidović Magic Show: U čemu je trik?
2026-05-10 11:00 - 13:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
🎩✨ U čemu je trik? ✨🎩
Najpoznatiji hrvatski mađioničar Luka Vidović stiže u Pazin s urnebesnim showom koji će oduševiti i djecu i odrasle! 🤗
Dođite i otkrijte kako su njegove čarolije oduševile publiku u Las Vegasu i New Yorku!
👨‍👩‍👧‍👦 Povedite cijelu obitelj na nezaboravno magično jutro!
⏰ Nedjelja, 10.05.2026. u 11:00
🎟️ Ulaznice: https://www.entrio.hr/en/event/luka-vidovic-u-cemu-je-trik-31506

Izobrazba sigurnog rukovanja i pravilne primjene pesticida – dopunski modul - POPUNJENO!
2026-05-12 17:00 - 21:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Datum i vrijeme: 12.05.2026. s početkom u 17:00 sati

Trajanje: 5 sati
Mjesto: Spomen dom Pazin, Šetalište Pazinske gimnazije 1, dvorana Istra
Ova edukacija je namijenjena poljoprivrednicima koji su već prošli osnovni modul, a kojima je istekla ili uskoro ističe potvrda.
Cijena: 15,92 € + PDV sukladno Članku 1. Pravilniku o izmjenama pravilnika o visini naknada za obavljanje poslova u skladu sa zakonom o održivoj uporabi pesticida, NN 87/2021
Literatura: Priručnik za sigurno rukovanje i pravilnu primjenu sredstava za zaštitu bilja.
Skripta – izobrazba za pesticide
Provoditelj izobrazbe: Centar za kulturu i obrazovanje Pazin, Šetalište Pazinske gimnazije 1, 52000 Pazin
Prijave i informacije:
Prijavnica za izobrazbu 12.05.2026.
Telefon: 099 8102 050
Email: obrazovanje@ckopazin.hr
Prijavite se na vrijeme i osigurajte svoje mjesto!

Izobrazba sigurnog rukovanja i pravilne primjene pesticida – dopunski modul - POPUNJENO!
2026-05-13 17:00 - 21:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Datum i vrijeme: 13.05.2026. s početkom u 17:00 sati
Trajanje: 5 sati
Mjesto: Spomen dom Pazin, Šetalište Pazinske gimnazije 1, dvorana Istra
Ova edukacija je namijenjena poljoprivrednicima koji su već prošli osnovni modul, a kojima je istekla ili uskoro ističe potvrda.
Cijena: 15,92 € + PDV sukladno Članku 1. Pravilniku o izmjenama pravilnika o visini naknada za obavljanje poslova u skladu sa zakonom o održivoj uporabi pesticida, NN 87/2021
Literatura: Priručnik za sigurno rukovanje i pravilnu primjenu sredstava za zaštitu bilja.
Skripta – izobrazba za pesticide
Provoditelj izobrazbe: Centar za kulturu i obrazovanje Pazin, Šetalište Pazinske gimnazije 1, 52000 Pazin
Prijave i informacije:
Prijavnica za izobrazbu 13.05.2026.
Telefon: 099 8102 050
Email: obrazovanje@ckopazin.hr
Prijavite se na vrijeme i osigurajte svoje mjesto!

Mjesec našeg filma: Maršal
2026-05-13 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Maršal

1999.
97 min

Policajac dolazi na otok istražiti ukazanje duha Josipa Broza Tita. Otočani i gradonačelnik, vidjevši priliku za zaradu, koriste tu pomamu za oživljavanje socijalističke ikonografije i razvoj turizma.

Režija: Vinko Brešan
Scenarij: Ivo Brešan i Vinko Brešan
Producenti: Ljubo Šikić i Ivan Maloča
Kamera: Živko Zalar
Scenografija: Mario Ivezić
Kostimografija: Vesna Pleše
Zvuk: Mladen Pervan
Originalna pjesma: Mate Matišić
Montaža: Sandra Botica Brešan
Uloge: Dražen Kuhn, Ilija Ivezić, Boris Buzančić, Ivo Gregurević, Predrag Vušović, Linda Begonja i Inge Appelt
Produkcija: Interfilm i Hrvatska radiotelevizija

Mjesec našeg filma: Uzbuna na Zelenom Vrhu
2026-05-15 18:00 - 19:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Uzbuna na Zelenom Vrhu

2017.
81′ min

Koko i njegovi prijatelji provode ljetne praznike na obalama jezera uz idilični Zeleni Vrh, družeći se i igrajući. Bajkovitu seosku idilu naruše neobični događaji koji uznemire i djecu i sve seljane: kradljivci pod okriljem noći pljačkaju kuću za kućom, odnoseći sve vrijedno što im dođe pod ruke. Kada otruju Kokovog i Maričnog psa, a policija se ogluši na prijave odraslih, djeca odluče uzeti stvar u svoje ruke i razotkriti lopove.

Režija: Čejen Černić
Scenarij: Hana Jušić
Kamera: Danko Vučinović
Montaža: Slaven Zečević
Oblikovanje zvuka: Dubravka Premar
Glazba: Dinko Appelt
Kostimografija: Emina Kušan
Scenografija: Ivan Veljača
Uloge: Marko Tocilj, Alex Rakoš, Jan Pentek, Tin Gregorić, Jakov Piljek, Lucija Philips, Sara Čolaković, Toma Serdarević, Dora Bilić, Dijana Vidušin, Ozren Grabarić
Producenti: Ankica Jurić Tilić, Hrvoje Pervan
Produkcija: Kinorama
Prodajni zastupnik: Media Move
Hrvatska distribucija: 2i Film
Potpora: Hrvatski audiovizualni centar (HAVC), MEDIA

KINO: Heidi i mali ris
2026-05-16 18:00 - 19:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Žanr: Animirani

Trajanje: 1h 19min

Topla i uzbudljiva avantura o hrabrosti, prijateljstvu i ljubavi prema prirodi. U srcu švicarskih Alpa razigrana djevojčica uživa u bezbrižnom životu sa svojim pomalo strogim, ali dobronamjernim djedom, okružena pašnjacima i veličanstvenim planinskim vrhovima. Kada spasi ozlijeđeno mladunče risa iz zamke, započinje tajno prijateljstvo koje će promijeniti sve. Ubrzo postaje jasno da pohlepni industrijalac planira izgradnju pilane koja prijeti uništiti ne samo dom malog risa nego i cijeli planinski ekosustav. Uz pomoć svoga vjernog prijatelja i hrabrog planinskog psa, djevojčica kreće na odvažnu noćnu pustolovinu kako bi vratila mladunče njegovoj obitelji u divljini – prije nego što bude prekasno.

Izvorni naslov: Heidi Rescue of the Lynx
Režiser: Aizea Roca Berridi, Toby Schwarz
Uloge: sinkronizirano

KINO: Vrag nosi Pradu 2
2026-05-16 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Žanr: Komedija
Trajanje: 1h i 59min
Početak prikazivanja: 30.04.2026.

Dvadeset godina nakon svojih kultnih uloga Mirande, Andy, Emily i Nigela — Meryl Streep, Anne Hathaway, Emily Blunt i Stanley Tucci — vraćaju se modnim ulicama New Yorka i elegantnim uredima časopisa Runway u filmu „Vrag nosi Pradu 2” studija 20th Century Studios, dugoočekivanom nastavku filmskog fenomena iz 2006. godine koji je obilježio čitavu generaciju. Film režira David Frankel, prema scenariju Aline Brosh McKenna. Producentica filma je Wendy Finerman, dok su izvršni producenti Michael Bederman, Karen Rosenfelt i Aline Brosh McKenna.

Izvorni naslov: The Devil Wears Prada 2
Režiser: David Frankel
Uloge: Meryl Streep, Anne Hathaway, Emily Blunt, Stanley Tucci

Mjesec našeg filma: Svećenikova djeca
2026-05-20 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Svećenikova djeca

2013.
93 min

Mladi svećenik don Fabijan počinje bušiti zapakirane prezervative kako bi povećao natalitet u malom mjestu na jednom dalmatinskom otoku. Udružuje se s prostodušnim trafikantom i pomahnitalim apotekarom te zajedno potajno ukidaju svu kontracepciju na otoku. Nakon početnih uspjeha, mnogih poroda i vjenčanja, stvari se počinju komplicirati. Naposljetku na otok dolazi biskup i sve postane potpuno ludo.

Režija: Vinko Brešan
Scenarij: Mate Matišić
Kamera: Mirko Pivčević
Montaža: Sandra Botica Brešan
Scenografija: Damir Gabelica
Kostimografija: Željka Franulović
Glazba: Mate Matišić
Oblikovanje zvuka: Frano Homen
Uloge: Krešimir Mikić, Nikša Butijer, Dražen Kühn, Marija Škaričić, Jadranka Đokić, Filip Križan, Zdenko Botić, Goran Bogdan, Stjepan Perić, Ana Begić, Ana Maras, Ivan Brkić, Marinko Prga, Lazar Ristovski
Producent: Ivan Maloča
Produkcija: Interfilm
Koprodukcija: Zillion film (RS)
Potpora: Eurimages
Distribucija: Continental film
Prodajni zastupnik: WIDE Management

Radionica: Izrada biljnog terarija
2026-05-22 18:00 - 20:00 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Vrijeme je za kreativno vrtlarenje!
Pozivamo te na posebnu kreativnu radionicu izrade biljnog terarija kojeg nosiš kući!

22.5.2026.
18:00 – 20:00 h
Pod vodstvom stručne Ivane Broskvar Mini Đardini naučit ćeš kako složiti vlastiti mini vrt u staklenci.

Što te očekuje?

• svi materijali spremni na stolu (staklenka, biljke, dekoracije, alati)
• vodič kroz izradu – korak po korak
• sloboda da na kraju kreiraš svoj unikatni terarij
• korisne upute za održavanje + pipetica za zalijevanje
• opuštena atmosfera i puno dobre energije

Ivana će s tobom paralelno izrađivati primjer kako bi sve bilo jasno i lako pratljivo, a na tebi je da pustiš maštu na volju!
Cijena: 60 € po osobi
Trajanje: cca 2 sata

Broj mjesta je ograničen – osiguraj svoje na vrijeme! Prijave na: https://forms.gle/EiyHd6eeTCbKro8t8

Dođi, opusti se i stvori nešto potpuno svoje.

I da… radimo bez rukavica. Malo ćemo zaprljati prstiće, ali kažu da je to najbolji dio!

KINO: Tom i Jerry: Čarobni kompas
2026-05-22 18:00 - 20:00, 2026-05-23 18:00 - 20:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Žanr: Avantura
Trajanje: 1h 40min

Naš omiljeni miš i mačak kreću u novu avanturu putovanja kroz vrijeme. U užurbanom srcu Manhattana, pametni i snalažljivi miš Jerry krišom ulazi u Metropolitanski muzej kako bi vidio veliku izložbu i mitski “Čarobni kompas”. Mačak Tom, koji mu je uvijek za petama, postao je novi čuvar muzeja i učinit će sve da zaustavi Jerryja.
U kaotičnoj jurnjavi neprocjenjivi kompas pada i razbija se, što Toma i Jerryja katapultira kroz vrijeme – ravno u blistavi, zlatni grad u drevnoj Kini. Tamo Tom postaje slavljen kao božanski glasnik, na Jerryjevo nezadovoljstvo. Vladar grada, Učitelj Feniks, nekada veliki ratnik protjeran s nebesa zbog svoje oholosti, pred Tomom prostire crveni tepih, dok potajno promatra komadić kompasa zakačen za Tomovu ogrlicu. Jedino što Feniks doista želi jest domoći se kompasa kako bi se vratio među božanstva.
U međuvremenu Jerry sklapa savez s lokalnim, karizmatičnim vladarom podzemlja, Štakorom Gromadom. Iskorištavajući Jerryjev povrijeđeni ego, Gromada ga uvjerava da mu pomogne u sabotaži grada. No kada Gromada otkrije svoje pravo lice, prijeteći da će Toma pretvoriti u mačju juhu, Jerry će morati birati između osobne osvete i onoga što je ispravno.
U spektakularnom finalu prepunom smijeha i akcije koje će razigrati srca publike, gledat ćemo kako vječno rivalstvo prerasta u najneobičnije prijateljstvo – ili barem dok ne započne sljedeća jurnjava…
Izvorni naslov: Tom and Jerry Forbidden Compass
Režiser: Gang Zhang

KINO: Mandalorian i Grogu
2026-05-23 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Žanr: SF
Trajanje: 2h 12min
Početak prikazivanja: 21.05.2026.

Mandalorijanac i Grogu kreću u svoju dosad najuzbudljiviju misiju u posve novoj avanturi iz svijeta Ratova zvijezda. Zlo Carstvo je palo, a imperijalni ratni zapovjednici ostali su raspršeni diljem galaksije. Dok mlada Nova Republika nastoji zaštititi sve za što se Pobuna borila, u pomoć poziva legendarnog mandalorijanskog lovca na ucjene Dina Djarina (Pedro Pascal) i njegova mladog učenika Grogua.

Izvorni naslov: The Mandalorian and Grogu
Režiser: Jon Favreau
Uloge: Pedro Pascal, Jeremy Allen White, Sigourney Weaver, Jonathan Coyne

„Scenski puls“ - završna produkcija umjetničkih skupina
2026-05-29 20:00 - 21:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Dragi naši,
nakon cijele godine plesa, proba, smijeha, zapetljanih kostima i na trenutak izgubljenih rekvizita vrijeme je da vam pokažemo što smo stvarali!

Centar za kulturu i obrazovanje Pazin s velikim vas veseljem poziva na završnu produkciju „Scenski puls“ koje su pripremile naše umjetničke skupine !

Kada? 29.05.2026. u 20:00 h.
Gdje? Velika koncertna dvorana Spomen doma Pazin.
A karte? Ulaz je slobodan!

Na pozornici vas čekaju ritam, emocije, malo čarolije, pokoji kišobran, štikle koje hrabro prkose gravitaciji, rasplesane djevojčice i malo teatra kroz kazališne priče koje su naši mali i veliki glumci mjesecima stvarali zajedno.

Dođite podržati naše male i velike umjetnike i povedite cijelu ekipu! Mame, tate, bake, djedove, prijatelje, susjede…
Jedino pse, nažalost, morate ostaviti na čuvanju.

Vidimo se na večeri punoj pokreta, umjetničke slobode i uspomena koje ćemo zajedno stvoriti.
Jer kad srce kuca za scenu nastaje Scenski puls.

#ckopazin #gradpazin #scena #ples #gluma #zajedništvo

Jedinstvena Josipa Lisac 30. svibnja nastupa u Spomen domu Pazin
2026-05-30 20:00 - 22:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Jedna od najvažnijih i najoriginalnijih umjetnica domaće glazbene scene, Josipa Lisac, nastupit će u Spomen domu Pazin u subotu, 30. svibnja donoseći publici večer vrhunske glazbe i snažne interpretacije koja već desetljećima osvaja i oblikuje generacije slušatelja. Ovaj koncert dolazi u posebno vrijeme za Pazin – svega nekoliko dana uoči Dana grada koji se obilježava 2. lipnja – pa će tako ovaj glazbeni susret biti i svojevrsni uvod u slavlje grada i njegove bogate kulturne tradicije.

Karijera Josipe Lisac traje više od pet desetljeća, a započela je kultnim albumom „Dnevnik jedne ljubavi“ (1973.), koji se i danas smatra jednim od najvažnijih izdanja domaće diskografije. Tijekom godina izgradila je jedinstven glazbeni izraz obilježen snažnom interpretacijom, umjetničkom slobodom i prepoznatljivim stilom koji je nadilazio žanrovske granice.
Publika će u Pazinu imati priliku uživati u bezvremenskim pjesmama poput „O jednoj mladosti“, „Magla“, „Danas sam luda“, „Gdje Dunav ljubi nebo“ i „Boginja“, ali i u novijim skladbama iz aktualnog repertoara. Josipa Lisac na pozornicu dolazi uz vrhunski bend koji čine Borna Šercar, Davor Črnigoj, Toni Starešinić i Elvis Penava, glazbenici koji već godinama prate i upotpunjuju njezine jedinstvene koncertne nastupe.
Koncert u Spomen domu Pazin bit će prilika za intiman susret s umjetnicom čija je karijera trajno obilježila glazbenu i kulturnu povijest ovih prostora te večer u kojoj će publika imati priliku doživjeti jedinstvenu energiju jednog od najposebnijih glasova regionalne glazbene scene. Ulaznice za nastup u Spomen domu Pazin bit će u prodaji od četvrtka, 19. ožujka putem sustava Entrio ( https://www.entrio.hr/event/josipa-lisac-u-pazinu-31267 ) i na svim prodajnim mjestima Entrija u Hrvatskoj.
Koncert se održava uz potporu Grada Pazina i Centra za kulturu i obrazovanje Pazin.

ZAKOPANA ČUDA | Multimedijalna kazališna predstava
2026-06-02 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
ZAKOPANA ČUDA

Na kazališne daske Spomen doma Pazin stiže predstava o kojoj se posljednjih mjeseci intenzivno govori- predstava „Zakopana čuda“.
Jedan od najcjenjenijih umjetnika regije, Leon Lučev, zajedno s Jelenom Graovac Lučev donosi emotivnu multimedijalnu predstavu koja briše granice između kazališta, filma i glazbe. Predstava nastaje prema tekstu Monike Herceg, u režiji višestruko nagrađivane Nine Violić.

„Zakopana čuda“ vode publiku kroz intimne posljednje trenutke žene u kojima se sjećanja, stvarnost i mašta stapaju u snažan emocionalni prostor. Kroz spoj žive glume, video-projekcija i glazbenog performansa nastaje kazališni film uživo – emotivno ogoljen, poetski i univerzalno prepoznatljiv.

Spomen dom Pazin Utorak, 2. lipnja 2026. 20:00 sati

Ulaznice:ckopazin.mojekarte.hrili na blagajni pola sata prije početka predstave.

Ne propustite kazališni događaj koji pomiče granice izvedbe!
Organizator: Centar za kulturu i obrazovanje PazinProgram se održava uz potporu Ministarstva kulture i medija RH.

Kino Rewind: Crni Labud (2010.)
2026-06-11 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Darren Aronofsky, redatelj kultnih ostvarenja “Rekvijem za snove” i “Hrvač” predstavlja i nezaboravno remek-djelo: “Crni labud”. Riječ je o psihološkom trileru smještenom u baletni svijet New Yorka u kojem se Nina (Portman) odjednom pronađe u moru opasnih intriga koje nastaju dolaskom njezinog novog rivala (Kunis). Uz redatelja-vizionara kakav je Aronofsky, nesumnjivo je da gledatelja očekuje uzbudljivo i, ponekad, zastrašujuće filmsko putovanje…

Uloge :

Natalie Portman, Mila Kunis, Vincent Cassel

Redatelj :

Darren Aronofsky

Producent :

Scott Franklin, Mike Medavoy, Arnold Messer

Scenarist :

Mark Heyman, Andres Heinz, John J. McLaughlin

Mrak film 6
2026-06-12 20:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Kultna franšiza vraća se s novim nastavkom u kojem se legendarna ekipa ponovno okuplja kako bi bez zadrške ismijala sve ono što suvremena horor industrija danas smatra nedodirljivim. Punih dvadeset i šest godina nakon što su pobjegli maskiranom ubojici koji je neodoljivo podsjećao na Ghostface, junaci kultne horor-parodije ponovno se nalaze na meti – i ovaj put nijedna horor franšiza nije sigurna. Rebootovi, remakeovi, requelovi, prequelovi, spin-offovi, „pametni“ horori, origin priče i beskrajna „posljednja poglavlja“ koja to nikada nisu – sve dolazi na red u ovoj nemilosrdnoj komičnoj dekonstrukciji suvremene filmske industrije. Ništa nije sveto. Nijedan klišej ne ostaje pošteđen. Svaka granica bit će prijeđena. Braća Wayans vraćaju se kako bi, uz prepoznatljivi humor i potpunu slobodu satire, još jednom uzdrmala pravila igre – i podsjetila da je u hororu jedino strašnije od čudovišta spoznaja da će sve na kraju završiti kao parodija.

Izvorni naslov: Scary Movie 6

Žanr: Komedija
1h 36min

Režiser: Michael Tiddes
Uloge: Anna Faris, Marlon Wayans, Dave Sheridan

Kino Rewind: Pi (1998.)
2026-06-17 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Max Cohen je informatički genijalac s velikim talentom za matematiku kroz koju gleda i tumači cijeli život i događaje. Živi sam, štoviše, izrazito je asocijalan te se ne druži skoro ni s kim osim sa svojim kompjuterom koji je sam napravio te koji ima neslućene mogućnosti da analizira i predviđa kretanja na burzi dionica. Max nastoji pronaći numerološki princip po kojem se kreće vrijednost dionica te koji bi mu omogućio precizno predviđanje rasta ili pada dionica. Kako se približava rješenju tj. magičnom broju koji će otkriti mnoge tajne pa čak i religijske, Maxove glavobolje i priviđenja od kojih i inače pati, postaju sve jače i jače…
Glavnu ulogu, psihički načetog genijalca igra S. Gullette koji je ujedno i koscenarist filma. “Pi” je mračan film čija tema nije samo otkrivanje matematičke misterije već i zadire u psihološko stanje glavnog lika koji ekvilibrira između (relativno) normalnog do ludila i paranoje.

Priča o igračkama 5
2026-06-19 18:00 - 20:00, 2026-06-20 11:00 - 13:00
Žanr: Animirani
1h 42min
Početak prikazivanja: 18.06.2026.

Priča o igračkama 5, studija Pixar i Disney, donosi novu, razigranu avanturu u kojoj se omiljene igračke suočavaju s izazovima modernog svijeta. Ovoga puta Buzz, Woody, Jessie i ostatak ekipe susreću se s potpuno novom prijetnjom dječjoj igri — visokotehnološkom pametnom igračkom Lilypad, tabletom u obliku žabe, koja mijenja pravila igre i njihovu misiju čini zahtjevnijom nego ikad. Uz prepoznatljiv humor, toplinu i emocije, Priča o igračkama 5 nudi svjež i duhovit pogled na svijet u kojem se bezvremenska čarolija igre susreće s tehnologijom.

Izvorni naslov: Toy Story 5
Režiser: Andrew Stanton, McKenna Harris
Uloge: sinkronizirano

Iron Maiden: Burning Ambition
2026-06-19 20:00 - 22:00
Žanr: Glazbeni
1h 46min

Glazbeni dokumentarni film Iron Maiden: Burning Ambition, koji se proteže kroz pet desetljeća, prikazuje ikoničan uspon jednog od najvećih bendova u povijesti glazbe. Uz ekskluzivan pristup službenim arhivima benda, film donosi priču o jedinstvenom glazbenom putovanju koje traje već 50 godina. Film uključuje intervjue s članovima benda i njihovim obožavateljima, kao i poznatim osobama poput holivudskog glumca Javiera Bardema, bubnjara Metallice Larsa Ulricha, gitarista Rage Against the Machinea Toma Morella i repera Chucka D-ja, pružajući intiman uvid u njihovu beskompromisnu viziju i snažnu povezanost s brojnim obožavateljima.

Izvorni naslov: Iron Maiden Burning Ambition
Režiser: Malcolm Venville
Uloge: Steve Harris, Bruce Dickinson, Nicko McBrain

🌳 Ljeto u Parku 2026. | 1. tjedan: Retrovizija
2026-06-25 19:00 - 2026-06-26 00:00 | Park istarskih velikana, Pazin, 52000, Croatia (Local Name: Hrvatska)
Otvaramo treće izdanje manifestacije prvim tematskim tjednom Retrovizija, posvećenog uspomenama, bezvremenskim hitovima i igrama koje su obilježile mnoga djetinjstva. Tijekom dva dana očekuju vas poezija, koncert posvećen Đorđu Balaševiću, društvene igre, DJ program, dječje aktivnosti i kino pod krošnjama.
ČETVRTAK, 25. LIPNJA
🌽 19:00 | Cornhole – pokazna radionica i mini turnir
Isprobajte jednu od najpopularnijih društvenih igara na otvorenom uz dobro poznatu, uvijek spremnu ekipu Cornhole kluba Istra.
📖 20:30 | “Ničija zemlja” – predstavljanje zbirke poezije Snježane Radetić
Kroz snažne i osobne pjesme zbirka „Ničija zemlja“ otvara teme ženske svakodnevice, majčinstva, slobode i glasa koji odbija šutjeti. O knjizi će s autoricom razgovarati Jana Prević Finderle.
🎶 21:15 | Kao rani mraz – tribute band Đorđa Balaševića
Večer nastavljamo uz najljepše pjesme jednog od najvoljenijih kantautora ovih prostora. Bend Kao rani mraz donosi atmosferu Balaševićevih stihova i priča.
🎧 22:45 | DJ Lindarski
Za kraj večeri čeka nas opušteno druženje uz još opuštenijeg Dj Lindarskog.
PETAK, 26. LIPNJA
🤸 19:30 | Skok, trk, avantura!
Dok najmlađi istražuju poligone i izazove koje su pripremili Žuti kišobran, svi zajedno moći ćemo zaigrati igre poput gumi-gumija, školice i papirnatih aviona; igara koje su obilježile naša djetinjstva.
🎬 21:15 | KINO U PARKU: Jumanji Nakon večeri posvećene igri, avantura se nastavlja na velikom platnu!
Obiteljski film Jumanji vodi nas u svijet neobične društvene igre u kojoj svaki potez donosi novo iznenađenje.
Povedite obitelj, prijatelje i susjede, ponesite dekicu i dobro raspoloženje te zajedno s nama otvorite još jedno Ljeto u Parku! ☀️
🌳 Park istarskih velikana, Pazin
🤗 Ulaz na sve programe je besplatan.
Za vizual je zaslužan Geminianum Design 🎨

🌳 Ljeto u Parku 2026. | 2. tjedan: Svijet Snova
2026-07-02 20:00 - 2026-07-03 23:30 | Park istarskih velikana, Pazin, 52000, Croatia (Local Name: Hrvatska)
Od umjetnika iz kvarta do svirke Tedija Grubice i Medee: stiže drugi tjedan Ljeta u Parku!
Nakon odličnog otvaranja ovogodišnjeg Ljeta u Parku i tjedna ispunjenog nostalgijom, glazbom i druženjem svih generacija, Park istarskih velikana ovoga četvrtka i petka ulazi u novi tematski tjedan: Svijet snova. Drugi tjedan manifestacije donosi spoj umjetnosti, glazbe, dječje mašte, cirkuskih vještina i filmske čarolije te nastavlja priču o ljetnim večerima koje okupljaju Pazinjane i njihove goste u srcu grada.
Program započinje u četvrtak, 2. srpnja, u 20 sati događanjem „Rašanova Pazinu – umjetnici iz kvarta“, koje u prvi plan stavlja ljude čija kreativnost često nastaje tiho, iza vrata njihovih domova. Posjetitelji će imati priliku upoznati lokalne umjetnike, njihove priče i stvaralaštvo te otkriti koliko se bogat umjetnički život krije u našem gradu.
Ovogodišnje izdanje programa okupit će glazbenike Ivu Gortan, Alda Foška, Katarinu Miletić, Damjana Para, Fabijana Previća i Vilima Močiboba, pjesnike Janu Prević Finderle i Dragana Gortana, koji je ujedno i selektor programa. Spoj glazbe, poezije i osobnih priča pružit će publici priliku da upozna kreativce koji svojim talentom i stvaralaštvom obogaćuju kulturni život Pazina te podsjeća da umjetnost nije rezervirana samo za galerije, već živi među nama.
Večer će od 21.30 sati zaokružiti svirka Tedija Grubice i Medee, mladog glazbenog para koji posljednjih godina sve više osvaja publiku svojim emotivnim nastupima. Nakon uspješnih samostalnih glazbenih projekata i zajedničke autorske pjesme „Tebi pripadam“, u Park istarskih velikana donose večer ispunjenu nježnim melodijama, poznatim domaćim hitovima i ugodnom ljetnom atmosferom pod zvijezdama.
Petak, 3. srpnja, donosi sadržaje koji će posebno razveseliti najmlađe, ali i sve one koji vole igru i dobru zabavu. Program počinje u 19 sati radionicom žongliranja i izrade cirkuskih rekvizita uz Martiniuss Clown Show, gdje će posjetitelji moći naučiti prve žonglerske trikove, okušati se u cirkuskim vještinama i izraditi vlastite rekvizite koje će ponijeti kući.
U 20.30 sati slijedi Disney kviz za djecu, prilika da mali znalci pokažu koliko dobro poznaju omiljene junake, princeze i njihove čarobne pustolovine. Kviz je namijenjen djeci u dobi od 7 do 12 godina, a sudjeluje se u timovima od 2 do 5 članova. Svaki tim treba imati jedan mobitel s pristupom internetu, budući da se kviz igra putem aplikacije Kahoot. Sudjelovanje je besplatno, a prijave su otvorene putem e-mail adrese projekti@ckopazin.hr.
Drugi tjedan Ljeta u Parku zaključit će Ljetno kino. U 21.15 sati na velikom platnu prikazat će se sinkronizirani obiteljski film „Čudovišta iz ormara“, zabavna priča o neobičnim stvorenjima, neočekivanim prijateljstvima i pustolovinama koje će razveseliti gledatelje svih generacija. Dovoljno je ponijeti dekicu, pronaći svoje mjesto pod krošnjama i uživati u filmskoj večeri na otvorenom.
Ljeto u Parku i ove godine organizira Centar za kulturu i obrazovanje Pazin uz potporu Grada Pazina, Turističke zajednice središnje Istre i Hrvatskog audiovizualnog centra. Tijekom pet tematskih tjedana manifestacija donosi raznovrstan besplatan program za sve generacije, a nakon retro ugođaja prvog tjedna, drugi tjedan poziva posjetitelje da zajedno zakorače u svijet mašte, kreativnosti i zajedničkog druženja.
Svi programi održavaju se u Parku istarskih velikana, a ulaz na sve programe je besplatan.

Malci i Čudovišta
2026-07-04 11:00 - 12:30
Netom nakon svjetskog blockbuster uspjeha najsmješnije komedije ljeta 2024., Despicable Me 4, Illumination proširuje svoj radosni animirani svemir novim razularenim poglavljem, s potpuno novim likovima, u najvećoj globalnoj animiranoj franšizi u povijesti: Malci & Čudovišta. Ovo je razularena, smiješna i potpuno istinita priča o tome kako su Malci osvojili Hollywood, postali filmske zvijezde, izgubili sve, pustili čudovišta na svijet i zatim se udružili kako bi pokušali spasiti planet od kaosa koji su upravo stvorili.

Izvorni naslov: Minions and Monsters
Režiser: Pierre Coffin, Patrick Delage
Uloge: Zoey Deutch, Allison Janney, Bobby Moynihan

Žanr: Animirani
1h 30min
